Diari Oficial de la Generalitat Valenciana


Sumari del DOGV 4074, del 29-08-2001 (2001/6649)

RESOLUCIÓ de 18 de juny de 2001, de la Direcció General d'Indústria i Energia, per la qual es determina la composició de la Comissió Tècnica prevista en l'Ordre de 17 de maig de 2001, de la Conselleria d'Indústria i Comerç, per la qual s'estableix el procediment d'actuació dels organismes de control en la realització de les inspeccions periòdiques d'ascensors i grues de torre en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6649


Data del document
:   18-06-2001

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * Seguretat i Promoció Industrial Valenciana, SA
    * ascensor
    * material d'elevació
    * norma de seguretat
    * norma tècnica
    * legislació

RESOLUCIÓ de 18 de juny de 2001, de la Direcció General d'Indústria i Energia, per la qual es determina la composició de la Comissió Tècnica prevista en l'Ordre de 17 de maig de 2001, de la Conselleria d'Indústria i Comerç, per la qual s'estableix el procediment d'actuació dels organismes de control en la realització de les inspeccions periòdiques d'ascensors i grues de torre en l'àmbit de la Comunitat Valenciana. [2001/X6649]
  
Vista l'Ordre de 17 de maig de 2001, de la Conselleria d'Indústria i Comerç, per la qual s'estableix el procediment d'actuació dels organismes de control en la realització de les inspeccions periòdiques d'ascensors i grues de torre en l'àmbit de la Comunitat Valenciana, en l'article 4 de la qual s'estableix l'existència d'una Comissió Tècnica que té les funcions, entre d'altres, de dissenyar el model d'acta oficial resultat de la inspecció periòdica i de realitzar la proposta de modificació dels protocols d'inspecció i qualificació de defectes, d'acord amb les modificacions normatives que es produïsquen, segons el que s'estableix en la disposició final primera de l'esmentada ordre.
  
Atés que en la composició d'aquesta Comissió resulta no només convenient sinó necessari que s'integren, a més dels tècnics de l'administració, representants dels diferents sectors implicats, i també de l'entitat Sepiva, que ha realitzat les inspeccions periòdiques fins a l'actualitat.
  
Vist que, d'acord amb l'apartat segon de la disposició final primera de l'esmentada Ordre de 4 de maig de 2001, és el director general d'Indústria i Energia l'òrgan competent per a dictar totes les resolucions necessàries per al desenvolupament i l'aplicació de l'esmentada ordre, resolc:
  
1. Establir la composició de la Comissió Tècnica prevista en l'Ordre de 17 de maig, de la Conselleria d'Indústria i Comerç (DOGV núm. 4.010, de 30 de maig de 2001), i integrar en aquesta representants de l'administració, dels distints sectors implicats, i també de l'entitat (Sepiva) que ha realitzat en els últims temps les inspeccions periòdiques.
  
2. La Comissió Tècnica estarà composta per:
  
- El cap del Servei de Seguretat Industrial.
  
- Un tècnic del Servei de Seguretat Industrial.
  
- Un tècnic de cada un dels serveis territorials d'Indústria i Energia.
  
- Un tècnic de Sepiva.
  
- Dos representants de l'Associació d'Organismes de Control de la Comunitat Valenciana.
  
- Dos representants de la Federació d'Ascensors de la Comunitat Valenciana.
  
- Un representant de l'Associació de Xicotets i Mitjans Empresaris Ascensoristes.
  
- Un representant de l'Associació d'Instal·ladors i Arrendataris de Grues denominada Instal·ladors i Conservadors de Grues de Torre Associats.
  
3. El president de la Comissió serà el cap del Servei de Seguretat Industrial, i actuarà com a secretari el tècnic del dit servei. Les normes de funcionament s'establiran en la primera reunió mitjançant acord de la majoria simple dels membres assistents a aquesta.
  
4. La Comissió es reunirà com a mínim una vegada cada semestre, després de la convocatòria prèvia del president, el qual podrà convocar reunions quan es considere necessari o sempre que ho sol·liciten els representants dels sectors.
  
La present resolució no és definitiva en via administrativa i contra ella podrà interposar-se recurs d'alçada en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.